 [image: Ardino-znak]  ОБЩИНА АРДИНО
ОБЛАСТ КЪРДЖАЛИ

Вх.№……………………../…………….2024 г



ДО
 ОБЩИНСКИ СЪВЕТ
 ГРАД АРДИНО



П Р Е Д Л О Ж Е Н И Е
от инж.Изет Изет Шабан   – кмет на община Ардино 
    
Относно: Отдаване под наем на земеделски земи /мери, пасища и ливади/ от Общински поземлен фонд през 2024-25 стопанска година.


Уважаеми общински съветници,
На основание чл.21, ал.1, т.8 и ал.2 от ЗМСМА, във връзка с чл. 37и, чл.37о и чл.24а, ал.6, т.4 от ЗСПЗЗ и Глава трета от Наредбата за стопанисване и управление на земеделските земи от общинския поземлен фонд в Община Ардино, предлагам да обсъдите и приемете следните проекто-

Р Е Ш Е Н И Я :

І. Общински съвет – Ардино приема правила за ползване на мерите, пасищата и ливадите на територията на Община Ардино съгласно Приложение №1 към Решението.
ІІ./1/ Определя пасищата, мерите и ливадите – общинска собственост за индивидуално ползване и отдаване под наем и аренда без търг през стопанската 2024/2025 г., на собственици или ползватели на животновъдни обекти с пасищни селскостопански животни, регистрирани в Системата за идентификация на животните и регистрация на животновъдните обекти на БАБХ, съгласно Приложение №6, т.I към Годишната програма за управление и разпореждане с имоти общинска собственост в Община Ардино за 2024 година.
/2/ Приема годишна наемна цена за индивидуално ползване на декар, както следва:
Ливада – 16.30 лв.
Пасище, мера – 6.20 лв.
	ІІІ./1/ Упълномощава кмета на общината да назначи общинска комисия, за разпределяне на площите, въз основа на подадените искания и да сключи договори за индивидуално ползване на мери, пасища и ливади за срок до 5 /пет/ стопански години. 
/2/ Задължава ползвателите на пасища и мери за индивидуално ползване от общинския поземлен фонд да заплатят годишната наемна цена за стопанската 2024/2025 г., при подписване на договорите за наем, а за останалите – ежегодно, в началото на всяка стопанска година. 
	ІV./1/ Площите се разпределят за пасищно отглеждане на едър и дребен рогат добитък, съгласно чл.37и, ал.4 от ЗСПЗЗ.
/2/ Ползвателите се задължават да ползват и поддържат мерите, пасищата и ливадите според приетите правила.
V. Останалите свободни пасища, мери и ливади от ОПФ се отдават под наем чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Срокът на договора е за 1/една/ стопанска година.
VI. Останалите след провеждане на търга свободни пасища, мери и ливади се отдават под наем чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние. Срокът на договора е за 1/една/ стопанска година.
VII. Упълномощава Кмета на Община Ардино да извърши всички действия по настоящото решение.



Изготвил: Гл. експерт ИСТТ_____________
 /Емира Терзиева/ 

Съгласувал: Началник отдел ПНО________________
						/Силвия Славейкова-Капсъзова/




ВНЕСЪЛ: 
Инж.ИЗЕТ ШАБАН
Кмет на община Ардино

